Gerrit Mäesalu riigiprokuratuurist kinnitas Herman Simmi vahistamist. Teda kahtlustatakse riigireetmises, mis seisneb siis selles, et isik kogus ja edastas salajast teavet välisriigile. Ühtlasi vahistati ka Herman Simmi abikaasa, keda siis kahtlustatakse riigireetmisele kaasaaitamises ning karistusseadustik näeb riigireetmise eest ette kolme kuni 15 aastase vangistuse. Praegusel hetkel on isikud kahtlustatavad ja neile süüdistust veel esitatud ei ole. Herman Simm töötas kaitseministeeriumis erinevatel ametikohtadel, kus oli vastutav riigisaladuse kaitse korraldamise eest, sealhulgas julgeolekuosakonna juhatajana. Töölt lahkus ta tänavu märtsis. Kaitseminister Jaak Aaviksoo. See kuritegu, milles teda süüdistatakse, on keerukas ja sellele jälile jõudmine ja selle avastamine on väga pikaajaline protsess, on selle protsessi erinevateid, asjaolusid ma väga ei tahaks täpsustada, pigem juhiksin tähelepanu asjaolule, et vaatamata selle sündmuse kahetsusväärsusele on Eesti riik suutnud siiski selle riigi reetmise kindlaks teha ja ka kahtlustatavat tabada. Seda peetakse suhteliselt heaks tulemuseks, mis näitab riigi tugevust. Kui suur on selle kahju ulatus, mis ta teha võis, on see teil teada? Me oleme käivitanud kaitseministeeriumis vastava uurimise, et kindlaks teha, mis, mis ulatuses ja millisel moel on kahju tekitatud ja astunud samme nende kahjude minimiseerimiseks. Me teeme seda koostöös kaitsepolitseiga, kes teostab vastavat uurimist. Kuhu või kellele riigisaladused tekkida võisid, kaitseminister vastavalt diplomaatilistele tavadele kommenteerida ei soovinud. Mis aga saab edasi? No eks me peame tegema järeldused kaitseministeeriumi sees, võimalikke kahjusid puudutavalt, aga ma tahaksin järele juhtida tähelepanu ka sellele, et niisuguste juhtumite eest ei ole kaitstud ka suured ja tugevad riigid. Ei ole olemas sajaprotsendilist garantiid, reeturid ühe rahva sekka satuvad.
Politsei vahistas Kaitseministeeriumi endise kõrge ametniku Herman Simmi.